मगर इस सब के बावजूद कांग्रेस के लिए कई बातें सोचने की हैं। कर्नाटक में लिंगायत-भावना की हिलोरें थीं। किसानों के दर्द की कराह थी। कावेरी-जल का टंटा था। दलित समुदाय का दुखड़ा था। अल्पसंख्यक समुदाय की अपनी सोच थी। इन तमाम मसलों को ले कर मतदाताओं के मन में भाजपा से चिढ़-सी थी। इन तमाम मुद्दों पर कांग्रेस ने मतदाताओं के साथ खड़े रहने के लिए क़दम उठाने में कोई कसर भी नहीं रखी थी। तो भी भाजपा कांग्रेस को दहाई पर धकेल कर खुद तिहाई पर पहुंच गई। इस पहेली को बूझ कर अपने को सूझ-बूझ भरा बनाने का काम भी तो कांग्रेस को अब करना होगा।